POTŠIŠO ye e swanetše go elwa hloko ge bafetoledi ba Beibele ba fetolela temana ya pele ya Ebangedi ya Johane. Ka go Phetolelo ya Lefase le Lefsa, temana ye e fetoletšwe ka gore: “Mathomong Lentšu o be a le gona, Lentšu o be a e-na le Modimo, gomme Lentšu e be e le modimo.” (Johane 1:1) Diphetolelo tše dingwe di fetolela karolo ya mafelelo ya temana ye go tšweletša kgopolo ya gore Lentšu o be a “swana le Modimo” goba selo se swanago le seo. (A New Translation of the Bible, by James Moffatt; The New English Bible) Lega go le bjalo, diphetolelo tše dintši di fetolela karolo ya mafelelo ya Johane 1:1 ka gore: “Xomme Yêna LENTŠU e be e le Modimo.”—Beibele ya Sepedi; Phetolelo ya Kgale. Koketso o ile a lebelela tafola a myemyela. “Aowa, Koko, mmamaphegwana yoo ke wena!” a realo. “Ke bona seroto sa gago sa dilo tša go šoma … le sekgomaretši … le sebekenyi! Ke a tseba gore ke wena!”